ČETRTEK, 14. 5. 2020

**6. ura: ZVONČKI**

V prihodnjih urah boste spoznali pisatelja Franceta Bevka. Kam ga uvrščamo? Upam, da ste odgovorili pravilno, da sodi v obdobje med obema vojnama – smer socialni realizem. Glede na to, da je živel do leta 1970, pa je seveda ustvarjal tudi v času med 2. sv. vojno in po njej.

Seznanili se boste z odlomkom iz njegovega romana **Kaplan Martin Čedermac**. Za lažje razumevanje dogajanja v zgodbi boste najprej ponovili nekatere stvari.

Najprej preberite kratek zapis o pisatelju v DZ, str. 219. Nato na strani 223 preberite zapis, ki sodi k 11. nalogi, nato pa še zapis, ki sodi k 13. nalogi. Upam, da ste s tem ponovili/osvežili znanje o tem, kdo so zamejski Slovenci in kdo izseljenski Slovenci. Kot že napisano, je to pomembno za razumevanje zgodbe.

Naj bo to za to uro dovolj. Upam, da ste prebrali, kaj vas čaka glede ocenjevanja, zato se nekateri kar lotite učenja (ene čaka pesem, ene učna snov, nekatere, žal, oboje).

**OCENJEVANJE**

**- ocene, ki ste jih dobili za deklamacijo pesmi Zdravljica, bom vpisala kot samostojne ocene (zaradi nastale situacije ne bomo izvedli govornega nastopa, ki bi predstavljal drugi del ocene)**

**- učenci, ki se pesmi niste naučili, se lahko pesem naučite do 25. 5. (sicer bom vpisala nzd)**

**- učenci, ki ste manjkali, ko se je pesem ocenjevala, se jo prav tako naučite do 25. 5.**

**- učenci, ki imate v 2. ocenjevalnem obdobju negativne ocene, boste morali popravljati: romantika, obravnavane pesmi + priredja)**

**- enako velja za učence, ki nimajo še nobene ocene**

**- kdor želi opraviti BZ, lahko to stori do 5. 6.**

**- če bo potrebno, bom pri zaključevanju ocen upoštevala tudi vaše delo na daljavo: kako ste bili odzivni, kako ste vračali naloge …..**